laion/Wikipedia-Exotic huggingface dataset:
ג'ורג' גאמוב

ג'ורג' גאמוב (ברוסית: גאורגי אנטונוביץ' גאמוב, באנגלית: George Gamow‏, 4 במרץ 1904 – 19 באוגוסט 1968) היה פיזיקאי וקוסמולוג רוסי-אמריקאי. גאורגי גאמוב נולד באודסה, אז בשליטת האימפריה הרוסית, היום באוקראינה. הוא החל את לימודי הפיזיקה שלו באוניברסיטת נובורוסיה באודסה, ולאחר כשנה, ב-1923, עבר לאוניברסיטת לנינגרד (כיום סנקט פטרבורג) שם למד זמן מה תחת אלכסנדר פרידמן. הוא נחשב לעילוי בעיני השלטונות הסובייטים, שאף עשו בו שימוש תעמולתי, אך לא היה מרוצה מגישתם למדע שהייתה נגועה באינטרסים פוליטיים והחליט לערוק מהמדינה. ב-1932 ניסה לחתור ביחד עם אשתו דרך הים השחור לעבר טורקיה, מרחק של כ-250 ק"מ, אך הניסיון הנועז נכשל בגלל מזג אוויר קשה.ב-1934 הוזמן לכנס סולווה בבריסל, ולאחר שהשיג ההיתרים הדרושים לצירוף אשתו למסע, עזב הזוג את המדינה ללא כוונה לשוב. גאמוב ערק לארצות הברית, שם שינה את שמו לג'ורג', והצטרף לאוניברסיטת ג'ורג' וושינגטון. הוא עסק בעיקר בחקר התהליכים התרמו-גרעיניים שמתרחשים בכוכבים. הוא היה ממפתחי מודל "המפץ הגדול" במסגרתו ניבא את קרינת הרקע הקוסמית, שלדבריו היא שריד מאירוע "המפץ הגדול". כמו כן חקר את תופעת הנוקליאוסינתזה, שהוא התהליך של היווצרות גרעיני יסודות חדשים בכוכבים. גאמוב היה ער לעובדה שאם היקום היה פעם צפוף יותר הרי שהוא היה צריך להיות חם יותר וגם צפוף יותר עד כדי גרימת פיצוץ, שכן לכך גורמים חום וצפיפות אינסופיים. גאמוב שם לב כבר קודם לכן לעובדה שכאשר דוחסים חומר הוא מתחמם, וכשנותנים לו להתנפח הוא מתקרר. הוא היה ידוע בחוש ההומור שלו. הוא פרסם את מאמר אלפר-בתה-גאמוב שכתב יחד עם תלמידו רלף אלפר וביקש מהנס בתה לצרף את חתימתו כדי לקבל את הצירוף שנשמע כמו שלוש האותיות הראשונות באלפבית היווני: אלפא, בטא, גמא ( α , β , γ {\displaystyle \alpha ,\beta ,\gamma } ). הוא כתב: "יש שמועה שכשתאוריית אלפא-בתא-גאמא ירדה מן האופנה, בתה ניסה לשנות את שמו לזכריה." אודות עמית שלו הוא כתב: "רוברט הרמן, שמסרב בעקשנות לשנות את שמו לדלטר" (נשמע כמו "דלתא"). בנוסף פרסם מספר שירים עוקצניים בנושאי פיזיקה. ג'ורג' גאמוב פרסם ספרי מדע פופולרי, בהם "הולדת השמש ומותה", "אחת שתיים שלוש... אינסוף", "קורות האדמה" וסדרת "מר טומפקינס". על כך זכה בפרס קלינגה לשנת 1956. הולדת השמש ומותה. עברית: ד"ר ש.פ. קלעי. ספרית פועלים, 1950. קורות האדמה: עבר, הווה ועתיד. עברית: שמואל אילון, הוצאת מסדה, תל אביב, 1949. George Gamow, Thirty Years that Shook Physics, (1966 Doubleday; 1985 Dover), New York מדיה וקבצים בנושא ג'ורג' גאמוב בוויקישיתוף ג'ורג' גאמוב, ברשת החברתית Goodreads ג'ורג' גאמוב, באתר אנציקלופדיה בריטניקה (באנגלית) ג'ורג' גאמוב, באתר "Find a Grave" (באנגלית) ג'ורג' גמוב (1904-1968), דף שער בספרייה הלאומית סיימון סינג, המפץ הגדול, הוצאת ספרי עליית הגג, 2007, עמ' 328 George Gamow, The birth and the death of the sun; a few publishers: Mentor; Viking; Macmillan, 1940-1960 One two three… Infinity: Facts and speculations of science, A few publishers, 1947-Dover 1988
עידן לשם

עידן לשם (נולד ב-19 במרץ 1997) הוא טניסאי ישראלי, שחקן נבחרת גביע דייוויס של ישראל, אלוף ישראל בטניס לשנת 2022. נכון לאמצע שנת 2024 הוא מדורג בסביבת המקום ה-1400 בעולם ביחידים ובזוגות. דירוג השיא של לשם ביחידים היה 249 בעולם (ב-18.12.2017) ודירוג השיא בזוגות היה 349 (ב-24 בספטמבר 2018). באליפות אוסטרליה הפתוחה 2018 הגיע בפעם הראשונה בקריירה שלו למוקדמות טורניר גראנד סלאם. בנוסף לכך הוא מחזיק ב-7 תארים ליחידים מסבב הפיוצ'ר, ועוד תואר אחד בזוגות. בפברואר 2019, לאחר ששקל את המשך דרכו כטניסאי עקב גיוסו לצה"ל שמנע ממנו להשתתף בתחרויות, שוחרר לשם על סעיף רפואי וחזר להתחרות. בדצמבר 2022 זכה לראשונה בקריירה שלו באליפות ישראל בטניס. לשם הוא חבר נבחרת גביע דייוויס של ישראל. בפברואר 2018 ניצח במשחק היחידים האחרון במפגש מול נבחרת גביע דייוויס של דרום אפריקה שהוביל את ישראל לניצחון 2-3. בפברואר 2023 היה שותף לניצחון 2:3 על נבחרת לטביה, שבעקבותיו נשארה הנבחרת בבית העליון. עידן לשם, באתר ה-ATP עידן לשם, באתר ה-ITF עידן לשם, באתר גביע דייוויס דותן מלאך, ‏עידן חדש: התקווה הישראלית בטניס העולמי, בעיתון מקור ראשון, 20 בפברואר 2018 אורן אהרוני, עידן לשם שוחרר מהצבא וחוזר לשחק, באתר ynet, 17 בפברואר 2019 גביע דייוויס: עידן לשם העניק לישראל ניצחון 2:3 על דרום אפריקה, באתר וואלה, 3 בפברואר 2018
ציאן

צִיאַן הוא צבע שמזכיר טורקיז, אשר מתקבל כשמערבבים כמויות שוות של אור כחול ואור ירוק. אורך הגל שלו הוא בין 490 ל-520 ננומטר, ותדירותו היא בין 575 ל-610 טרה-הרץ. הוא הצבע המשלים לאדום, לכן פיגמנט בצבע ציאן בולע אור אדום. ציאן הוא אחד מהצבעים הנפוצים של דיו צבעונית בדפוס צבע ביתי ומסחרי, יחד עם צהוב ומג'נטה, אך בעברית בדרך כלל נקרא "דיו כחול" באופן שגוי. ייצוג הצבע במחשב הוא בקואורדינטות RGB שהן (0,255,255) כלומר כמות מרבית של אור כחול וירוק, וללא אור אדום. באופן טבעי, ייצוגו בקואורדינטות CMYK הוא (100,0,0,0) כלומר דיו ציאן בלבד. בגלל הקושי ביצירת דיו בצבע ציאן אידיאלי, דיו ציאן על נייר לא נראה כצבע ציאן ממש, והוא קרוב יותר לצבע תכלת. מדיה וקבצים בנושא ציאן בוויקישיתוף This is not BLUE (a lesson in color theory) - הסבר על צבעי יסוד כולל צבע הציאן(באנגלית) ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
סובארו R-2

סובארו R-2 (באנגלית: Subaru R-2) היא מכונית מיני, שהוגדרה בקטגוריית כלי הרכב ביפן "Kei car" (אנ'). 2 דלתות, תוצרת יצרן הרכב היפני סובארו (ביפנית: 株式会社SUBARU, באנגלית: Subaru Corporation), בין השנים 1969–1972. יצרנית הרכב סובארו היא חברת בת של התאגיד הרב-לאומי היפני Subaru Corporation (אנ') (שם רשמי: "פוג'י תעשיות כבדות בע״מ"" (באנגלית: "Fuji Heavy Industries", ביפנית: 富士重工業株式会社) סדאן - 2 דלתות סטיישן - 3 דלתות סובארו R-2 סובארו R-2 סובארו R-2, שנת 1971 סובארו R-2, שנת 1971 סובארו R-2, שנת 1970 סובארו R-2 סובארו R-2 סובארו R-2 סובארו R-2 - סטיישן מנוע אחורי - סובארו R-2, שנת 1970 סובארו סובארו 360 סובארו 1500 סובארו R2 מדיה וקבצים בנושא סובארו R-2 בוויקישיתוף סובארו R-2, סרטון באתר יוטיוב "רכבי Kei" נהנים ממספר הטבות מיסוי, רישום ויתרונות כדי לעודד את רכישת הרכבים הזעירים הללו (בקרב רכבי כביש הדורשים רישיון בלבד). התקנות הנוכחיות קובעות שמכונית kei היא מכונית שאורכה פחות מ-3.4 מטר, רוחבה פחות מ-1.48 מטר, וגובהה פחות מ-2.00 מטר, נפח המנוע עד 660 סמ"ק והספק מרבי של 64 כ"ס סובארו - היסטוריה mjs.home.xs4all.nl/subaruk "סובארו R-2" - מפרט טכני carfolio.com/specifications/models/car "סובארו R-2" autoevolution.com/cars/subaru-r-2-1969
יחסי בלארוס–פולין

היחסים הדיפלומטיים בין הרפובליקה של בלארוס לבין הרפובליקה של פולין כוננו ב-2 במרץ 1992. פולין הייתה אחת המדינות הראשונות שהכירו בבלארוס העצמאית. שתי המדינות הצטרפו לאו"ם באוקטובר 1945 כחברות מייסדות. התרבויות הפולנית והבלארוסית היו קשורות יחד הרבה שנים, וגם השפות המדוברות בהן דומות. שתי המדינות חולקות היסטוריה משותפת, ויש להן מורשת, דת, זהות וערכים משותפים. יחסי התרבות בין שתי המדינות די ידידותיים, אולם היחסים הדיפלומטיים בין שתי המדינות כיום מאוד מתוחים. פולין חברה בנאט"ו ובאיחוד האירופי, ומחזיקה בעמדה פרו-אמריקנית, ואילו בלארוס מחזיקה בעמדה פרו-רוסית. באוגוסט 2011, נעצר פעיל זכויות האדם הבלארוסי אלס ביאליאסקי על סמך מידע שהתקבל מפולין, מה שגרם להידרדרות היחסים בין שתי המדינות. עם זאת, בפברואר 2017 התעורר מתח בין בלארוס לרוסיה על ביקורת הגבולות, ונשיא בלארוס אלכסנדר לוקשנקו הביע זעם על עמדת רוסיה. בעקבות זאת הועלו השערות כי בלארוס עשויה לנסות ולחזק את הקשרים עם המערב, ובכלל זה פולין. בלארוס ופולין חולקות גבול משותף (כ-418 ק"מ), המהווה את הגבול החיצוני של האיחוד האירופי, ובנוסף גם מפצל את יער הבראשית - יער ביאלובייסקה בין שתי המדינות. בשנת 1999 היו הפולנים כ-3.9% מהאוכלוסייה בבלארוס ואילו בשנת 2002 התגוררו 48,700 בלארוסים בפולין. בשנת 2009 התרסק מטוס קרב Su-27 בלארוסי מעל שטח פולין. פולין מחזיקה בבלארוס שגרירות במינסק וקונסוליה כללית בברסט, ואילו בלארוס מחזיקה בפולין שגרירות בוורשה ו-3 קונסוליות בביאלא פודולסק, ביאליסטוק וגדנסק. מדיה וקבצים בנושא יחסי בלארוס–פולין בוויקישיתוף "Embassy of Belarus in Poland" belembassy.org. Link accessed 26 March 2009. "Embassy of Belarus in Poland" belembassy.org Link accessed 26 March 2009. Feifer, Gregory (12 באוגוסט 2011). "Poland Apologizes For Information Leak On Belarusian Activist". RFE/RL. {{cite web}}: (עזרה) "Stunning legal nihilism in Poland’s statement on Alexander Belyatsky’s case" (אורכב 02.10.2011 בארכיון Wayback Machine), BelTA, 12.08.2011 16:23. Retrieved 2011-08-15. Seddon, Max. "Belarus's Lukashenko slams Russia over border controls". Financial Times. נבדק ב-4 בפברואר 2017. {{cite web}}: (עזרה) Ethnic composition of the population "1999 Census" (אורכב 07.02.2009 בארכיון Wayback Machine) belstat.gov.by Link accessed 24 March 2009. אתר על יחסי מדינות
יחסי לטביה–פולין

יחסי לטביה–פולין הם יחסי החוץ בין לטביה לבין פולין. לאחר מלחמת העולם הראשונה שיתפו פעולה כוחות פולניים ולטביים, בלחימה נגד הצבא האדום. פולין הכירה בעצמאות הלטבית ב-27 בינואר 1921, ובאותה העת שתי המדינות חלקו גבול משותף. שתי המדינות כוננו ברית בשנת 1922, אולם היא התבטלה בעקבות כיבוש פולין עם פרוץ מלחמת העולם השנייה. לאחר המלחמה הייתה לטביה חלק מברית המועצות, אשר שיתפה פעולה עם פולין במסגרת ברית ורשה. לאחר נפילתה של ברית המועצות, כוננו שתי המדינות מחדש את יחסיהן הדיפלומטיים ב-30 באוגוסט 1991. ישנם כ-57,000 פולנים המתגוררים בלטביה. כיום, שתי המדינות הן חברות במועצת הים הבלטי, בנאט"ו ובאיחוד האירופי. לטביה מחזיקה בפולין שגרירות בוורשה, ו-5 קונסוליות בגדנסק, בקטוביץ, בקרקוב, בלודז' ובורוצלב. מאידך, פולין מחזיקה בלטביה שגרירות בריגה בלבד. מדיה וקבצים בנושא יחסי לטביה–פולין בוויקישיתוף משרד החוץ הלטבי על היחסים עם פולין. שגרירות לטביה בוורשה (לטבית, פולנית) שגרירות פולין בריגה אתר על יחסי מדינות
רגימנט דוכס לנקסטר

רגימנט הדוכס מלנקסטר (של המלך, לנקשייר והגבול) (באנגלית: Duke of Lancaster's Regiment) הוא רגימנט חיל רגלים בצבא הבריטי. הרגימנט הוקם ב-1 ביולי 2006 על בסיס שלושה רגימנטים שפורקו וסופחו לתוכו. הרגימנטים הקודמים היו כולם מזוהים עם אזור בצפון אנגליה ורגימנט הדוכס מלנקסטר ממשיך את המסורת ומגייס את חייליו מאזורי הגיוס סביב צפון אנגליה. הגדוד הראשון (לשעבר 'רגימנט לנקשייר של המלכה') - חי"ר קל. הגדוד השני (לשעבר 'רגימנט המלך') - חי"ר קל. הגדוד הרביעי - מילואים. הגדוד השלישי (לשעבר 'רגימנט הגבול המלכותי של המלך') פורק מספר חודשים לאחר הקמת הרגימנט. רגימנט דוכס לנקסטר הוקם כאמור ב-1 ביולי 2006 על ידי איחוד שלושה רגימנטים היסטוריים: רגימנט לנקשייר של המלכה (Queen's Lancashire Regiment); רגימנט המלך (ליברפול ומנצ'סטר) (King's Regiment); ורגימנט הגבול המלכותי של המלך (King's Border Regiment). שלושה רגימנטים אלו גם הם הוקמו גם הם על ידי מספר גלגולים של איחוד רגימנטים כולל של סך הכל 12 רגימנטים רגליים היסטוריים, רובם הגדול מאזור צפון-מערב אנגליה. הרגימנט הנוכחי מהווה המשך ישיר לכלל הרגימנטים ההיסטוריים המרכיבים אותו, כאשר הרגימנט הרגלי ה-4 (הרגימנט המלכותי של המלך) שנוסד ב-1680 הוא הוותיק ביותר ומהוותיקים בצבא הבריטי. דרגת "Kingsman" - דרגת הטוראי ברגימנט נקראת קינגסמן (איש המלך) כמסורת שעברה בירושה מרגימנט המלך. מסורת דומה ניתן למצוא לדוגמה ברגימנט הרובאים שם דרגת הטוראי מכונה "רובאי". סמל "האריה של אנגליה" - חיילי הרגימנט עונדים תג כתף הכולל סמל של "האריה של אנגליה", אותו סמל מופיע גם בטלאי הצווארון אשר נענד על המדים היצוגיים של הרגימנט. הרגימנט ירש את הסמל מ'רגימנט הגבול של המלך'. רגימנט דוכס לנקסטר, ברשת החברתית פייסבוק רגימנט דוכס לנקסטר, ברשת החברתית אקס (טוויטר) עמוד הרגימנט באתר משרד הביטחון הבריטי.
מג'נטה

מג'נטה (באנגלית: Magenta) הוא צבע ורוד-סגלגל שמתקבל כשמערבים כמויות שוות של אור כחול ואור אדום, וכתוצאה מכך, בגלגל הצבעים (RGB) הוא נמצא על מחצית הדרך בין אדום לכחול. הוא הצבע המשלים לירוק, ולכן פיגמנט בצבע מג'נטה בולע את האור הירוק מבלי לפלוט אותו. לא קיים אורך גל בודד של אור בצבע מג'נטה. ניתן ליצור את הצבע רק בעזרת שילוב של גלים באורכים שונים. מג'נטה הוא אחד מהצבעים הנפוצים של דיו צבעונית בדפוס צבע ביתי ומסחרי, יחד עם צהוב וציאן, אך בעברית בדרך כלל נקרא "דיו אדום" באופן שגוי. ייצוג הצבע במחשב, בקואורדינטות RGB, הוא (255,0,255) כלומר כמות מרבית של אור אדום וכחול ללא אור ירוק. באופן טבעי, ייצוגו בקואורדינטות CMYK הוא (0,100,0,0) כלומר דיו מג'נטה בלבד. מקור שמו של הצבע הוא מהעיר מג'נטה שבצפון איטליה. מג'נטה 1 סנט מדיה וקבצים בנושא מג'נטה בוויקישיתוף This is not BLUE (a lesson in color theory) - הסבר על צבעי יסוד ועל צבע המג'נטה (באנגלית) Why This Color Doesn't Actually Exist, סרטון בערוץ "Half as Interesting", באתר יוטיוב (אורך: 6:54), 17 בדצמבר 2020 (באנגלית) צבעו הנראה של גוף או חלקיק נובע מספקטרום הפליטה שלו ולא מספקטרום הבליעה שלו, שכן הוא בולע גם אורכי-גל אחרים. The Mystery Of Magenta
הכתר החלול

הכתר החלול (באנגלית: The Hollow Crown) היא סדרת סרטי טלוויזיה המבוססים על המחזות ההיסטוריים של ויליאם שייקספיר. הסדרה הופקה ושודרה בשני מחזורים. המחזור הראשון, שהופק ושודר ב-2012 כלל עיבוד למסך של המחזות ריצ'רד השני, הנרי הרביעי, חלק ראשון, הנרי הרביעי, חלק שני והנרי החמישי. המחזור השני נקרא בכותרת המשנה "מלחמות השושנים", הופק ב-2015 ושודר שנה לאחר מכן. מחזור זה כלל את המחזות הנרי השישי, חלק ראשון וחלק שני (שאוחדו לסרט אחד), הנרי השישי, חלק שלישי וריצ'רד השלישי. הסדרה התבססה על מספר עקרונות: שמירה על כל הטקסט השייקספירי של המחזות, דיוק היסטורי בעיצוב התפאורה ותלבושות, ליהוק שחקנים מהשורה הראשונה ושאיפה לגילום כל דמות (רובן דמויות היסטוריות) על ידי אותו שחקן או שחקנית על פני כל המחזות בהם היא מופיעה. השחקנים סיימון ראסל ביל ובן וישו זכו בפרס באפט"א לטלוויזיה עבור גילום דמויותיהם של סר ג'ון פלסטף וריצ'רד השני, מלך אנגליה, בהתאמה. שם הסדרה מבוסס על מונולוג מפורסם מן המחזה ריצ'רד השני אודות הכתר החלול המעטר ראשי מלכים. הסדרה הופקה על ידי סם מנדס יחד עם פיפה האריס מחברת ניל סטריט פרודקשן (Neal Street Productions) בשיתוף חטיבת NBCUniversal של Comcast עבור ערוץ BBC2. את המחזור הראשון ביימו רופרט גולד, ריצ'רד אייר ות'יאה שארוק והמחזור השני בוים על ידי מנהלו האמנותי של תיאטרון רויאל קורט, דומיניק קוק. הסדרה הופקה כחלק מחגיגות התרבות האנגלית בשנת "האולימפיאדה התרבותית -2012". הסדרה כללה צילומי חוץ באזור קנט, כולל בטירת דובר. אתר האינטרנט הרשמי של הכתר החלול "הכתר החלול", במסד הנתונים הקולנועיים IMDb (באנגלית) "הכתר החלול", באתר AllMovie (באנגלית) "הכתר החלול", באתר Metacritic (באנגלית) "הכתר החלול", באתר אידיבי "הכתר החלול", במסד הנתונים הקולנועיים KinoPoisk (ברוסית) אודות הסדרה, מחזור ראשון אודות הסדרה, מחזור שני James Cooray Smith, Hollow Crown and Tricky Question Staging Henry VI Plays, 6 במאי 2016 "TV Baftas 2013: all the winners". The Guardian. London. 12 במאי 2013. נבדק ב-13 במאי 2013. {{cite news}}: (עזרה) Liverpool actor David Morrissey to star in new BBC production of Richard II Kent's Premier Film Commission-The Hollow Crown: Henry V Kent's Premier Film Commission-The Hollow Crown: The Wars of the Roses בנו, ג'ו ארמסטרונג, שיחק בתפקיד הוטספור, בנו של נורת'מברלנד
פלסיוזאורודים

פלסיוזאורודים (שם מדעי: Plesiosauroidea) היא קבוצה נכחדת של זוחלים ימיים מסדרת הפלזיוזאורים. הם חיו בעידן המזוזואיקון, לפני 66–210 מיליון שנה. הם היו קרובי משפחתם של הפליואוזאורודים אך קטנים בהרבה ובעלי לסתות קטנות יותר. לפלסיוזאורודים היה צוואר מוארך, ראשים קטנים ומבנה גוף שהזכיר כלבי ים, וככל הנראה יכלו לעלות לחופים ואולי גם להטיל שם ביצים. הם שחו בתנועת משוטים עם כל גפיהם ולא בעזרת זנבם. לבני המשפחה Polycotylidae היו צווארם קצרים ורחבים ולסתות גדולות. הם רדפו בימים הקדומים אחרי להקות דגים אותם הם צדו עם צווארם הארוך, באמצעותו תקפו בהפתעה את הדגים. אצל חלקם נמצאו גם חלוקי אבן בבטנם, מה שעזר להם לשקוע ולא לצוף למעלה. מאובניהם נמצאו במקומות רבים בעולם בצורה כמעט מושלמת. Alzadasauridae Aristonectidae Cimoliasauridae קריפטולידיים (Cryptoclididae) אלאסמוזאוריים (Elasmosauridae) Microcleididae פלסיוזאוריים (Plesiosauridae) פוליקוטיליים (Polycotylidae) לפטוקלידיים (Leptocleididae) מדיה וקבצים בנושא פלסיוזאורודים בוויקישיתוף פלסיוזאורודים, באתר האנציקלופדיה של החיים (באנגלית)
קפרוסוכוס

קפרוסוכוס המכונה תנין חזיר-הבר (שם מדעי: Kaprosuchus; משמעות השם: "kapros"- חזיר בר, "suchus" - תנין) הוא סוג של זוחל נכחד הקרוב לתנינים מתקופת הקרטיקון מלפני 95 מיליון שנה. הוא השתייך לקבוצה דמויי-תנינאים והיה קרוב בעיקר למהג'נגסוכוס ממדגסקר. מאובניו של תנין זה נמצאו במדינת ניז'ר שבקצה מדבר סהרה באפריקה, יחד עם עוד דמויי-תנינים, כגון האנטוסוכוס ("תנין הברווז") והלגנוסוכוס ("תנין הפנקייק"). אורכו הגיע ל-6 מטרים (20 רגל) והיה בעל לסתות גדולות ורחבות עם שיניים חדות ביותר שחלקן מופנות כלפי מעלה ומזכירות מראה של ניבי חזיר בר, מה שנתן לו את שמו. לקפרוסוכוס מספר מאפיינם שונים ממאפייני התנינים המודרניים. עיניו פונות קדימה ולא מעלה. מפרקי רגליו הגדולים איפשרו לו לרוץ מהר. מאפיינים אלה מצביעים, ככל הנראה, על אורח חיים יבשתי, ולא מימי כמו זה של התנינים המודרניים. ככל הנראה תנין זה היה טורף-על בתקופתו וניזון ממרבית היצורים של הקרטיקון באפריקה, לרבות דינוזאורים. שיניו העצומות עזרו לו למחוץ את טרפו. הקפרוסוכוס מופיע בסדרה בראשית בשני פרקים בעונות 4 ו-5. הוא מוצג בעל חטים דומים לחזיר יבלות ובעל יכולת לקפץ בצורה שלא אופיינית לתנין האמיתי. הוא נראה גם בתוכנית "When Crocs Ate Dinosaurs" של נשיונל ג'יאוגרפיק. הופעה זו נראתה גם בתוכנית של נשיונל ג'יאוגרפיק "Dinomorphosis". הקפרוסוכוס מופיע גם במשחקי המחשב של זיכיון פארק היורה במשחקים: עולם היורה: המשחק, Jurassic Park Builder וJurassic World: Alive וכן בArk: Survival Evolved, בו הוא מופיע כמפלצת ביצות. הוא אינו מופיע באף אחד מהסרטים או הספרים. לסתות של הקפרוסוכוס: מדיה וקבצים בנושא קפרוסוכוס בוויקישיתוף קפרוסוכוס, באתר האנציקלופדיה של החיים (באנגלית) קפרוסוכוס, באתר GBIF (באנגלית)
דמויי תנינאים

דמויי תנינאים (שם מדעי: Crocodylomorpha) היא קבוצת זוחלים עתיקה מקבוצת הארכוזאוריה, ממנה נכחדו רוב המינים למעט בני סדרת התנינאים המודרניים. דמויי התנינאים החלו להתפתח בתקופת הטריאס ושגשגו בעיקר בעידן המזוזואיקון אך גם היום הם טורפי-על והטורפים הגדולים ביותר ביבשה. בני קבוצה זו היו מגוונים מאוד וכללו מינים רחוקים מאוד מהתנינים המודרניים. חלקם היו חיות יבשה מובהקות, חלקם שחו בים (כמו הת'לאטוסוכים) ואחרים דמו באורח חייהם לתנינים המודרניים. הגדולים שבהם היו הסרקוסוכוס, הדיינוסוכוס והפורוסזאורוס שהגיעו לאורך 10–12 מטרים (33–39 רגל) ושקלו 5–8.5 טונות. המכימוזאורוס הימי הגיעו לאורך 9 מטר. רוב בני הקבוצה היו טורפים, אך חלקם ניזונו רק מדגים ואף מצמחים כמו ה-Chimaerasuchus. אחרים היו טורפים יבשתיים קטלניים כמו הקפרוסוכוס. הגדולים שבדמויי התנינאים טרפו אף דינוזאורים. קבוצה דמויי תנינאים (Crocodylomorpha) משפחה Hallopodidae - נכחדה משפחה Saltoposuchidae - נכחדה קבוצה Crocodyliformes משפחה Hsisosuchidae - נכחדה משפחה Protosuchidae - נכחדה משפחה Gobiosuchidae - נכחדה קבוצה Mesoeucrocodylia משפחה Shartegosuchidae - נכחדה קבוצה Metasuchia משפחה Notosuchidae - נכחדה. בה הנוטוסוכוס משפחה Chimaerasuchidae - נכחדה משפחה Chimaerasuchidae - נכחדה משפחה Comahuesuchidae - נכחדה משפחה Candidodontidae - נכחדה משפחה Sphagesauridae - נכחדה משפחה Mahajangasuchidae - נכחדה משפחה Peirosauridae - נכחדה משפחה Baurusuchidae - נכחדה משפחה Bergisuchidae - נכחדה משפחה Iberosuchidae - נכחדה משפחה Sebecidae - נכחדה. בה הברינסוכוס קבוצה Neosuchia משפחה Susisuchidae - נכחדה משפחה מטריורינכוסיים (Metriorhynchidae) - נכחדה משפחה טלאוזאוריים (Teleosauridae) - נכחדה משפחה Goniopholididae - נכחדה משפחה פולידוזאוריים (Pholidosauridae) - נכחדה משפחה דריוזאוריים (Dyrosauridae) - נכחדה משפחה Elosuchidae - נכחדה משפחה סטומטוסוכיים (Stomatosuchidae) - נכחדה משפחה Bernissartiidae - נכחדה קבוצה Eusuchia משפחה אג'יפטוסוכיים (Aegyptosuchidae) - נכחדה משפחה Allodaposuchidae - נכחדה. בה האלודפוסוכוס משפחה Atoposauridae - נכחדה משפחה Bernissartiidae - נכחדה משפחה Hylaeochampsidae - נכחדה משפחה Paralligatoridae - נכחדה משפחה Susisuchidae - נכחדה סדרה תנינאים (Crocodilia) משפחה תניניים (Crocodylidae) משפחה אליגטוריים (Alligatoridae) משפחה גאביאליים (Gavialidae) מדיה וקבצים בנושא דמויי תנינאים בוויקישיתוף דמויי תנינאים, באתר האנציקלופדיה של החיים (באנגלית) How have crocs survived for so long?, סרטון בערוץ "Dino-gen", באתר יוטיוב (אורך: 11:59) Armadillosuchus אליגטור אמריקני דקוזאורוס בציד פטרוזאורים סבכוס סטומטוסוכוס אלוסוכוס זוג גאביאלים Litargosuchus
לובה פורטונה

לוּבָּה פוֹרטוּנָה (1914 – 1999) הייתה שופטת בית המשפט המחוזי בחיפה, מהשופטות הראשונות במדינת ישראל. לובה רוזנטל נולדה בשנת 1914 בליטא. התחנכה בגימנסיה עברית של רשת "תרבות". היא למדה שנה אחת כלכלה מדינית, ולאחר מכן עברה ללמוד משפטים באוניברסיטת קובנה. בשנת 1936 סיימה את לימודי המשפטים ובשנת 1939 עלתה לארץ ישראל. היא עברה את מבחני המשפט הארץ ישראליים בשנת 1945, והוסמכה כעורכת דין בשנת 1946. היא עבדה תחילה במשרדו של משה בן זאב ובשנת 1948 הצטרפי לפרקליטות במחוז חיפה. במהלך 1949 היא כיהנה בתובעת כלכלית והופיעה במשפטים של סוחרים שהואשמו בהפקעת מחירים ובזיוף מצרכים. במסגרת תפקידה כיהנה כמזכירת הוועדה לבחינת סדרי הדין במשפט הפלילי בראשות השופט שמעון אגרנט, שהוקמה במרץ 1949 ובוועדת המבחן לנאשמים צעירים הראשונה בישראל, שהוקמה בחיפה. בשנת 1951 קודמה לכהן כסגנית פרקליטת מחוז חיפה. בשנת 1952, לאחר שילדה תאומים, פרשה מהפרקליטות ופתחה משרד עצמאי. ביולי 1954 מונתה על ידי הוועדה לבחירת שופטים לשופטת שלום. היא הושבעה לתפקידה ב-10 ספטמבר 1954 ונכנסה לעבוד כשופטת בחיפה ב-12 בספטמבר 1954. בינואר 1961 היא נפצעה בתאונת דרכים כשהתדרדר רכב בו נסעה. בפברואר 1962 היא קבעה בפסק דין תקדימי שחוק חופשה שנתית חל גם על עוזרות בית. בספטמבר 1970 היא נתמנתה לשופטת בבית המשפט המחוזי בחיפה. בתחילת 1973 היא ישבה בהרכב שדן את רשת הריגול בו השתתף אודי אדיב. בשנת 1976 פרשה לגמלאות. לאחר מכן כיהנה כיושבת ראש ועדה מייעצת לצד השירות לאימוץ ויושבת ראש ועדת שחרורים. הייתה פעילה בסניף חיפה של איגוד הסורופטימיסט הבינלאומי. בנוסף, הייתה יושבת ראש הוועדה למען הנערה הסוטה. לובה פורטונה הייתה נשואה לעמנואל פורטונה (1911–2001), מהנדס כימי ותעשיין, מבעלי מפעל "תַּסְבִּין", יו"ר סניף חיפה של התאחדות התעשיינים, ואם לשלושה בנים ובת. נפטרה ב-1999, בגיל 85. "Fortuna, Luba," Who's Who, Israel, 1952, p. 253. נשיא המדינה מינה שופטים חדשים, דבר, 23 בספטמבר 1970 12 Pass Law Exams, פלסטיין פוסט, 13 בספטמבר 1945 15 עורכי דין יהודים חדשים, דבר, 1 בנובמבר 1946 בענין הירושה של המנוח שלום לוין, הצופה, 9 בפברואר 1948 בבית המשפט המחוזי בחיפה, על המשמר, 28 במרץ 1948 חברת ספיני ועובדיה נאשמים בהפקעת מחירים, דבר, 16 באוגוסט 1949 הפקיע מחיר שימורים, הצופה, 9 במאי 1949 בית הדין למניעת הפקעת שערים וספסרות בחיפה, דבר, 20 במאי 1949 החל משפטו של הסוחר גרוס בחיפה, קול העם, 9 ביוני 1949 ספק ראשי וזייפן ראשי, קול העם, 20 במאי 1949 ועדה לפרוצידורה הפלילית, הַבֹּקֶר, 17 במרץ 1949 ועדת המבחן הראשונה בישראל, דבר, 1 ביוני 1949 אייל כתבן, נשים בטוגה של גבר, עיונים בתקומת ישראל, מגדר בישראל, עמ' 275 נתמנו שופטים, דבר, 28 ביולי 1954 10 שופטים חדשים מושבעים, מעריב, 8 בספטמבר 1954 הודעה על מינוי שופטי שלום, 20 בספטמבר 1954, ילקוט הפרסומים 375, עמ' 25 4 שופטי שלום חדשים בחיפה, על המשמר, 13 בספטמבר 1954 י. שוורץ, השופטת פורטונה נפצעה קשה בהידרדר מכונית במורד הכרמל, מעריב, 20 בינואר 1961 חוק חופשה שנתית חל גם על עוזרות, דבר, 26 בפברואר 1962 פתיחה שקטה למשפט הריגול בחיפה, דבר, 12 בפברואר 1973 שנתון הממשלה לשנת תשל"ח, עמ' 240, בארכיון המדינה מינוי יושב ראש ועדת השחרורים, אוקטובר 1979, ילקוט הפרסומים 2576, עמ' 226 משפחות חיפניות התנדבו לארח נערות שנטשו את בתיהן, מעריב, 23 במאי 1965 אמציה פלד, רחוב עמנואל פורטונה, בתוך "מדריך רחובות חיפה", באתר האינטרנט של עיריית חיפה; "Fortuna, Imanuel," Who's Who in Israel, 1961, p. 210.